Document ID: 31998L0088

ΟΔΗΓΙΑ 98/88/ΕΚ ΤΗΣ ΕΠΙΤΡΟΠΗΣ της 13ης Νοεμβρίου 1998 για τον καθορισμό κατευθυντηρίων γραμμών για τη μικροσκοπική ταυτοποίηση και για τον κατ' εκτίμηση προσδιορισμό των συστατικών ζωικής προέλευσης για τον επίσημο έλεγχο των ζωοτροφών (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/373/ΕΟΚ του Συμβουλίου, της 20ής Ιουλίου 1970, περί εισαγωγής τρόπων λήψεως δειγμάτων και μεθόδων κοινοτικής αναλύσεως για τον επίσημο έλεγχο των ζωοτροφών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 2,
Εκτιμώντας:
ότι η οδηγία 70/373/ΕΟΚ ορίζει ότι πρέπει να διενεργούνται επίσημοι έλεγχοι των ζωοτροφών με σκοπό τη διαπίστωση της τήρησης των αναφερομένων όρων στις νομοθετικές, κανονιστικές και διοικητικές διατάξεις που αφορούν την ποιότητα και τη σύνθεση των ζωοτροφών, οι οποίοι διενεργούνται σύμφωνα με τους κοινοτικούς τρόπους λήψεως δειγμάτων και μεθόδων αναλύσεων 7
ότι η απόφαση 94/381/ΕΚ της Επιτροπής, της 27ης Ιουνίου 1994, για τη θέσπιση ορισμένων μέτρων προστασίας που αφορούν τη σπογγοειδή εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά (2), όπως τροποποιήθηκε από την απόφαση 95/60/ΕΚ (3), απαγορεύει την περίληψη στις ζωοτροφές που προορίζονται για μηρυκαστικά πρωτεϊνών οι οποίες προέρχονται από όλους τους ιστούς θηλαστικών, εκτός από ορισμένα ζωικά προϊόντα και υποπροϊόντα 7
ότι η απόφαση 91/516/ΕΟΚ της Επιτροπής, της 9ης Σεπτεμβρίου 1991, για την κατάρτιση πίνακα συστατικών, η χρήση των οποίων απαγορεύεται στις σύνθετες ζωοτροφές (4), όπως τροποποιήθηκε από την απόφαση 97/582/ΕΚ (5), απαγορεύει τη χρήση πρωτεϊνών οι οποίες προέρχονται από ιστούς θηλαστικών σε σύνθετες ζωοτροφές που προορίζονται για μηρυκαστικά 7
ότι η οδηγία 79/373/ΕΟΚ του Συμβουλίου, της 2ας Απριλίου 1979, περί εμπορίας των συνθέτων ζωοτροφών (6), όπως τροποποιήθηκε τελευταία από την οδηγία 97/47/ΕΚ της Επιτροπής (7), προβλέπει στο άρθρο 5γ ότι όλα τα συστατικά πρέπει να αναφέρονται σε περίπτωση που προβλέπεται δήλωση των συστατικών και ότι η κατάρτιση πίνακα των συστατικών υπόκειται σε διαφόρους κανόνες: μεταξύ άλλων, τα εν λόγω συστατικά πρέπει να αναγράφονται στον κατάλογο κατά φθίνουσα σειρά βάρους όταν πρόκειται για σύνθετες ζωοτροφές οι οποίες προορίζονται για ζώα άλλα από ζώα συντροφιάς 7
ότι η οδηγία 97/47/ΕΚ που τροποποιεί τα παραρτήματα των οδηγιών 77/101/ΕΟΚ (8), 79/373/ΕΟΚ και 91/357/ΕΟΚ (9) του Συμβουλίου, θεσπίζει κατάλληλες διατάξεις επισήμανσης όσον αφορά την απαγόρευση να περιλαμβάνονται αυτά τα προϊόντα σε ζωοτροφές οι οποίες προορίζονται για μηρυκαστικά 7
ότι τα κράτη μέλη ενδέχεται να έχουν θεσπίσει αυστηρότερες διατάξεις, σύμφωνα με το άρθρο 1 παράγραφος 2 της οδηγίας 90/667/ΕΟΚ του Συμβουλίου, της 27ης Νοεμβρίου 1990, για τη θέσπιση υγειονομικών κανόνων για τη διάθεση και τη μεταποίηση ζωικών αποβλήτων, τη διάθεσή τους στην αγορά και την προστασία από τους παθογόνους οργανισμούς των ζωοτροφών ζωικής προέλευσης ή με βάση τα ψάρια και για την τροποποίηση της οδηγίας 90/425/ΕΟΚ (10), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7
ότι, με μικροσκοπική εξέταση, είναι εφικτή η διαπίστωση της παρουσίας συστατικών ζωικής προέλευσης 7 ότι, με τον τρόπο αυτό, είναι επίσης εφικτή η διάκριση μεταξύ των οστών ζώων της ξηράς και των ψαροκόκαλων 7 ότι η δυνατότητα διάκρισης, μέσω μικροσκοπικής εξέτασης, μεταξύ οστών θηλαστικών και οστών πουλερικών, εξαρτάται από την πείρα του συγκεκριμένου προσώπου το οποίο διενεργεί την ανάλυση 7 ότι η δυνατότητα εκτίμησης της ποσότητας συστατικών ζωικής προέλευσης, εξαρτάται επίσης σε μεγάλο βαθμό από την εμπειρία του αναλυτή 7 ότι ενδέχεται να είναι σκόπιμο, δεδομένων των επιστημονικών και τεχνολογικών εξελίξεων, να προβλεφθεί ο συνδυασμός της μικροσκοπικής εξέτασης με άλλες αναλυτικές μεθόδους 7 ότι ο καθορισμός αυτών των κατευθυντηρίων γραμμών για τη μικροσκοπική εξέταση, δεν αποκλείει τη χρήση άλλων υποκατάστατων ή συμπληρωματικών αναλυτικών μεθόδων, εκτός της μικροσκοπικής εξέτασης, οι οποίες έχουν αποδεδειγμένη επιστημονική αξία 7
ότι είναι, επομένως, σκόπιμο να καθοριστούν κατευθυντήριες γραμμές όσον αφορά την μικροσκοπική εξέταση 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα κράτη μέλη εξασφαλίζουν ότι η μικροσκοπική εξέταση που διενεργείται στο πλαίσιο των επισήμων ελέγχων αποσκοπώντας στην ταυτοποίηση και τον κατ' εκτίμηση προσδιορισμό των συστατικών ζωικής προέλευσης στις ζωοτροφές, διενεργείται σύμφωνα με τις κατευθυντήριες γραμμές οι οποίες αναφέρονται στο παράρτημα της παρούσας οδηγίας.
Σύμφωνα με τις απαιτήσεις τις οποίες έχουν προβάλει οι αρμόδιες, όσον αφορά τις προαναφερόμενες αναλύσεις, αρχές, το σημείο 7 «Υπολογισμός και εκτίμηση» αυτών των κατευθυντηρίων γραμμών θα πρέπει να θεωρείται προαιρετικό.
Η θέσπιση αυτών των κατευθυντηρίων γραμμών για την μικροσκοπική εξέταση, δεν αποκλείει την χρήση άλλων υποκατάστατων ή συμπληρωματικών αναλυτικών μεθόδων εκτός της μικροσκοπικής εξέτασης, των οποίων είναι επιστημονικά αποδεδειγμένη η αξιοπιστία για την ταυτοποίηση και τον κατ' εκτίμηση προσδιορισμό των συστατικών ζωικής προέλευσης.
Άρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για να συμμορφωθούν με την παρούσα οδηγία έως τις 1 Σεπτεμβρίου 1999. Ενημερώνουν αμέσως την Επιτροπή σχετικά.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Η παρούσα οδηγία απευθύνεται στα κράτη μέλη.
Βρυξέλλες, 13 Νοεμβρίου 1998.

Labels: 1
17
16
0
6